# **DECIZIA ETAPEI DE ÎNCADRARE**

## Nr. ..... din 14.08.2019

Ca urmare a solicitării de emitere a acordului de mediu adresate de **Raita Gheorghe Daniel** cu domiciliul în Cluj-Napoca, str. Şcolii, nr. 6, judeţul Cluj, , înregistrată la APM Cluj,ARPM Cluj-Napoca cu nr. 12663/08.05.2019, în baza:

* **Legea nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.08.2019, a analizării completărilor nr. 17435/10.07.2019, nr. 19682/13.08.2019, înregistrare în sistemul electronic SIM nr. 413/08.07.2019 că proiectul **Construire imobil mixt, grădiniţă, împrejmuire teren, amenajări exterioare, racorduri şi branşamente la utilităţi,** propus a fi amplasat în Cluj-Napoca, str. Lombului, nr. 2-6, judeţul Cluj,nu se supune evaluării impactului asupra mediului.

 Justificarea prezentei decizii:

**I.** **Motivele pe baza cărora s-a stabilit neefectuarea evaluării impactului asupra mediului sunt următoarele:**

* proiectul **intră sub încidenţa** **Legii 292/2018**, privind evaluarea impactului anumitor proiecte publice şi private asupra mediului, fiind încadrat în anexa nr. 2, 10.b) proiecte de dezvoltare urbană, inclusiv construcţia centrelor comerciale şi a parcărilor auto;
* terenul pe care se propune realizarea proiectului este situat în intravilan, cu folosinţa actuală: teren şi construţii conform Certificatului de Urbanism nr. 5389/20.12.2018 emis de Primăria Municipiului Cluj-Napoca;
* la evaluarea proiectului au fost luate în considerare criteriile prevăzute în Anexa nr. III, din Legea 292/2018;
* în etapa de construcţie nu se utilizează şi nu rezultă substanţe toxice şi periculoase;
* transportul materialelor se va face pe drumurile existente;
* se propun măsuri pentru managementul adecvat al deşeurilor în faza de construire şi de operare;
* pe parcursul derulării procedurii nu au fost formulate observaţii din partea publicului privind realizarea proiectului.

**II. Motivele pe baza cărora s-a stabilit neefectuarea evaluării adecvate sunt următoarele:**

* amplasamentul studiat nu este situat în interiorul sau vecinătatea nici unei arii naturale protejate - proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă sunt următoarele:**

* nu este cazul deorece proiectul nu intră sub incidenţa art. 48 şi 54 din Legea apelor nr. 107/1996, cu modificările şi completările ulterioare,

**Caracteristicile proiectului și/sau condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

* suprafaţa amplasamentului 1994 mp teren intravilan, folosinţa actuală: teren;

Proiectul propus prevede:

* construire imobil mixt, grădiniţă
* împrejmuire teren, amenajări exterioare, racorduri şi branşamente la utilităţi
* racordarea la reţelele edilitare existente
* amenajare spaţii verzi.
* lucrǎrile şi amenajǎrile necesare organizǎrii de şantier se vor limita la incinta amplasamentului, cu dotări pentru deşeuri rezultate din realizarea proiectului;
* în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* evitarea desfăşurării lucrărilor cu emisii de praf în perioade cu vânt puternic;
* amenajarea de spaţii speciale pentru stocarea temporară a deşeurilor şi gestionarea acestora conform legislaţiei în vigoare;
* organizarea activităţilor şi operaţiilor producătoare de zgomot în timpul zilei, cu evitarea cumulării emisiilor de zgomot;
* la încheierea şantierului se vor evacua de pe amplasament toate utilajele/instalaţiile/ echipamentele, iar terenul alocat organizării de şantier va fi remediat şi redat funcţiunilor anterioare;

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **p. DIRECTOR EXECUTIV**

**dr. ing. Liana MUREȘAN**

**ŞEF SERVICIU AAA ȘEF SERVICIU CFM**

**ing. Anca CÎMPEAN Adina SOCACIU**

**Întocmit, Întocmit,**

**consilier dr. Bianca MALSCHI FLORIAN consilier Romina TINTELECAN**

14.08.2019, ora 10:00